kardosdrur/scandi-wiki huggingface dataset:
Benjamin Richter

Benjamin Richter (virksom 1750-1782) var en dansk maler. 

Benjamin Richter var sandsynligvis hjemmehørende i Åbenrå, og synes at have haft virke som restaurator af kirkeinventar. Prædikestolen i Halk Kirke fra 1599 står med en sparsom staffering, der blot understreger detaljerne i udskæringerne, mens nyere genstande og tilføjelser til ældre ting gerne fik en dækkende staffering varieret med marmorering, akantus og rokokoornamenter. Malerierne på de tavler, hvis staffering skyldes Richter, synes fordelt på flere medarbejdere.

Staffering og malerarbejde udført af Richter 
 Nustrup Kirke, 1756, altertavle og Skt. Hjælperkrucifiks
 Skrydstrup Kirke, 1757, altertavle og prædikestol
 Hellevad Kirke, 1758, altertavle, prædikestol, forsvundne kvindestole og skriftestol
 Egvad Kirke, 1759, altertavle 
 Halk Kirke, 1768, altertavle, prædikestol, forsvunden fontelåg og middelalderlige træskærerarbejder
 Haderslev Hospitalskirke, 1777, solskive
 Haderslev Domkirke, 1782, solskive

Arbejder tilskrevet Richter 
 Skrydstrup Kirke, 1750, degnestol 
 Jegerup Kirke, 1769, altertavle

Litteratur 
 Werner Güttel, Die Marienkirche in Hadersleben Neumünster, 1935
 Danmarks Kirker, Sønderjylland, 1954-63

Kilde 
 

Malere fra Danmark
Danskere i 1700-tallet
Deutsche Börse

Deutsche Börse AG () er en børsvirksomhed der udvikler og driver handelsløsninger til brug for værdipapirhandel. Virksomheden udbyder også finansielle services. Deutsche Börse er etableret som et aktieselskab i 1993 og er noteret på Frankfurter Wertpapierbörse, hvor aktien er blandt de 30 mest handlede og derfor i DAX-indekset. Hovedsædet er i Frankfurt am Main, Tyskland. Pr. december 2010 var der over 765 børsnoterede selskaber med en samlet markedsværdi på EUR 1.400 mia. på Deusche Börse.

Virksomheden 
Deutsche Börse har mere end 3.200 ansatte i Europa, USA og Asien. Virksomheden har afdelinger i Tyskland, Luxembourg, Schweiz, Tjekkiet og Spanien, desuden repræsentationskontorer i Beijing, London, Paris, Chicago, New York, Hong Kong og Dubai.

FWB Frankfurter Wertpapierbörse (Frankfurt Børs), er et af verdens største handelscentre for værdipapirer. Med en omsætning på ca. 90 % af det tyske marked, er det Tysklands største børs. Deutsche Börse AG ejer og driver Frankfurt Wertpapierbörse.

Deutsche Börse ejer Clearstream en clearing-virksomhed i Luxembourg og Market News International (MNI) et globalt finansnyhedsbureau.

Opkøb og fusioner 
I 2001 forsøgte Deutsche Börse en fusion med London Stock Exchange og efterfølgende et opkøbsforsøg i 2006, opkøbsforsøget blev afvist. 

Efterfølgende har Deutsche Börse arbejdet på fusionsplaner med NYSE Euronext, første gang i 2008 og igen i 2009. I 2011 var der også fusionsplaner med NYSE Euronext, det var dog tvivlsomt om fusionsplanerne ville blive godkendt af EU's og USA's konkurrencemyndigheder.
"

I april 2023 gav Deutsche Börse et bud på 29 milliarder kroner for overtagelse af den danske softwarevirksomhed SimCorp svarende til en præmie på 39 procent.

Referencer

Eksterne henvisninger 
 Officielle hjemmeside
Smølferne (film)

Smølferne er en amerikansk animeret familiefilm fra 2011 baseret på tegneserien Smølferne af Peyo og tv-serien med samme navn. Skuespillerne og stemmeskuespillerne i filmen er Neil Patrick Harris, Jayma Mays, Katy Perry, Hank Azaria, Jonathan Winters, Anton Yelchin, Alan Cumming, Sofía Vergara og George Lopez.

Medvirkende

Skuespillere 
 Neil Patrick Harris som Patrick Winslow
 Jayma Mays som Grace Winslow
 Hank Azaria som Gargamel
 Sofía Vergara som Odile Anjelou
 Tim Gunn som Henri

Stemmeskuespillere 
 Jonathan Winters som Gammelsmølf
 Katy Perry som Smølfine
 Anton Yelchin som Klumpesmølf
 Fred Armisen som Brillesmølf
 Alan Cumming som Gævesmølf
 George Lopez som Gnavelsmølf
 Jeff Foxworthy som Altmuligsmølf
 Wolfgang Puck som Kokkesmølf
 Tom Kane som Fortællersmølf
 Frank Welker som Azrael

Danske stemmer 
 Caspar Phillipson som Patrick Winslow
 Cecilie Stenspil som Grace Winslow
 Jens Jacob Tychsen som Gargamel
 Julie Steincke som Odile Anjelou
 Finn Nielsen som Henri
 Nis Bank-Mikkelsen som Gammelsmølf
 Pernille Rosendahl som Smølfine
 Laus Høybye som Klumpesmølf
 Christian Fuhlendorff som Brillesmølf
 Mikael Birkkjær som Gævesmølf
 Torbjørn Hummel som Gnavelsmølf
 Thomas Magnussen som Altmuligsmølf
 James Price som Kokkesmølf
 Hans Henrik Clemensen som Fortællersmølf

Eksterne henvisninger 
 
 Officielt websted

Animationsfilm fra USA
Amerikanske film fra 2011
Film baseret på tegneserier
Smølferne
Cher Lloyd

Cher Elizabeth Lloyd (født 28. juli 1993) er en sangerinde fra Worcestershire i England. Hun blev kendt, da hun deltog i den syvende sæson (2010) af The X Factor i Storbritannien. Hun nåede til live shows og endte med en placering som nr. 4.

Kort tid efter sin optræden i programmet, fik hun en pladekontrakt med Simon Cowells pladeselskab Syco Music, som er en underafdeling af Sony. Hendes debutsingle "Swagger Jagger" blev udgivet i juni 2011, og debutalbummet Sticks + Stones udkom 7. november 2011.

Albummets bedste placeringer var som nr. 2 på Scotland Album Chart, nr. 4 på UK Album Chart og nr. 7 på Ireland Album Chart. 

I 27 maj 2014 udkom hun med sit nye album "Sorry i'm late" Hvor der blandt anden ter sangene "Sirens" og "Bind your love".

I foråret 2012 gennemførte hun sin første turné rundt i Storbritannien.

I januar 2012, anoncerede Lloyd sin forlovelse med kæresten, Graig Monk. Parret blev gift den 18/11/2013, ved en hemmelig ceromoni.

Personlig baggrund 
Lloyd voksede op i Worcesterhire hos sine forældre, Darren og Dina, sammen med sine 3 yngre søskende; Josh, Sophie og Rosie. Hun har rumænske rødder på sin mors side. Hun studerede adskillige steder og fag gennem sin opvækst, men endte dog med at vælge Performing Art og Theater.

Eksterne henvisninger 

 Officiel hjemmeside

Noter 

Sangere fra England
Cyril E. King Lufthavn

Cyril E. King Lufthavn  er en international lufthavn der ligger 3 km vest for Charlotte Amalie på øen Sankt Thomas ved de Amerikanske Jomfruøer. I 2010 ankom 543.002 passagerer til lufthavnen og er blandt de travleste i Caribien.

Historie 
Den havde navnet Harry S. Truman Airport indtil 1984, hvor den blev omdøbt til det nuværende for at ære Cyril Emmanuel King, den anden valgte guvernør på de Amerikanske Jomfruøer. En ny lufthavnsterminal med 11 gates åbnede i november 1990.

Lufthavnen har i gennemsnit 200 starter og landinger om dagen, hvor cirka halvdelen er taxi- og privatflyvninger.

Selskaber og destinationer 

 Kilde: Airline Schedules på viport.com

Eksterne henvisninger 

 U.S. Virgin Islands Airport Facilitiess officielle hjemmeside  

Lufthavne i USA
De amerikanske jomfruøer
Flokfugl

En flokfugl er en fugleart, som lever i flok.

Artsliste 
Arter truffet i Danmark
 Nymfekakadue, Nymphicus hollandicus
 Zebrafinke, Poephila guttata

Eksterne henvisninger 
 Nymfekakadue – http://volieren.dk/index.php?id=visartikel&show=11 
 Zebrafinke – http://www.zebrafinkeklub.dk/ 

Fugle
Omnivor

En omnivor er et altædende dyr, der lever af både planter og andre dyr som fødekilde. Mennesker er omnivorer fra naturens side.

Se også 
 carnivor
 herbivor

Fodnoter 

Ernæring
Dyr
Daumants Dreiškens

Daumants Dreiškens (28. marts 1984 i Gulbene i Lettiske SSR) er en lettisk bobslædekører, der har konkurreret i sportsgrenen siden 2003, hvor han tidligere spillede basketball for klubben Gulbenes Buki. Han vandt sammen med Oskars Melbārdis, Intars Dambis og Jānis Miņins en bronzemedalje i firemands-bobslæde under VM i bobslæde og skeleton 2009 i Lake Placid. Dreiškens har også deltaget i to olympiske vinterlege, hvor hans bedste resultat var en sjetteplads ved OL i 2006 i Torino.

Kilder 
 Profil hos LTV7

Kildehenvisninger

Eksterne henvisninger 
 

Personer fra Gulbene
Bobslædeførere fra Letland
Deltagere for Letland ved vinter-OL 2006
Kojak

Kojak er en amerikansk politi-dramaserie med Telly Savalas i hovedrollen som Lt. Theo Kojak. Tv-seriens ophavsmand er Abby Mann, og den sendtes første gang på CBS fra 1973, og vistes i 125 episoder til 1978. Kojak var en meget populær tv-serie i 1970'erne, og var kendetegnet ved Telly Savalas' kronragede hoved, græsk-amerikanske baggrund og sit evige sutten på slikkepinde.

Handling 
Serien udspiller sig i New York Citys trettende distrikt og omkring den ubestikkelige Theo Kojak, en skaldet og hårdkogt politimand. Kojak viser en mørk og kynisk kvikhed, og en tendens til at bøje reglerne tilpas meget til en forbryder altid kan dømmes.

Eksterne henvisninger 

 

Amerikanske tv-serier fra 1970'erne
Tv-programmer fra CBS
Wild Style

Wild Style er en hiphop-spillefilm fra 1983 produceret af Charlie Ahearn, der betragtes som den første hiphop-spillefilm. I filmen medvirker skelsættende personer fra den givne periode, såsom Fab Five Freddy, Lee Quiñones, Lady Pink, Rock Steady Crew, The Cold Crush Brothers og Grandmaster Flash. 

Hovedpersonen "Zoro" spilles af den legendariske graffitikunstner fra New York "Lee" George Quiñones. En tidlig udgave af "Wild Style"-logoet dukkede op i 1981, da Charlie Ahearn hyrede graffiti-legenden DONDI til at male "window down"-piecet på undergrundstogvognen der vises i filmen. DONDI-piecet var inspiration for den animerede titelsekvens designet af kunstneren ZEPHYR i 1982. "Wild Style"-logoet er designet af ZEPHYR og malet som en "burner" murpiece af ZEPHYR, Revolt og Sharp i 1983.

Filmen viser adskillige prominente personer fra den tidligste hiphop-kultur, hvor aktiviteter som mcing, turntablism, graffiti og breakdance indgår.

Kildehenvisninger

Eksterne henvisninger 
 

Dramafilm fra USA
Amerikanske film fra 1983
Hiphop
Musikfilm fra USA
Engelsksprogede film
Stiga

Stiga er et varemærke grundlagt i Sverige i 1934 af Stig Hjelmquist. Virksomheden producerede og solgte oprindeligt bordtennisborde og -udstyr, men begyndte i 1954 at importere motoriserede plæneklippere fra USA, og disse endte med at blive til STIGAs mest succesfulde produktlinje - havemaskiner.  

Varemærket Stiga benyttes i dag både i forbindelse med produktion og salg af havemaskiner- og redskaber samt af sportsprodukter, bl.a. bordtennis, kælke og bordhockey. Dog er disse to forretningsområder fordelt på to forskellige virksomheder, STIGA og STIGA Sports, som ikke længere har nogen relation til hinanden.

Virksomheden Stiga har sit hovedkontor i Castelfranco Veneto, Treviso (Italien) og har 13 datterselskaber i Europa (Østrig, Italien, Benelux, Tjekkiet, Danmark, Finland, Frankrig, Tyskland, Norge, Polen, Sverige, Storbritannien, Balkan). Stiga distribuerer og sælger sine produkter i over 70 lande rundt om i verden.

Blandt deres produkter findes blandt andet robotplæneklippere, plæneklippere, havetraktorer, trimmere og buskryddere, kædesave, og diverse batteridrevne maskiner.

Eksterne henvisninger 
 Stiga  – Haveredskaber
 Stiga Games  – Sportsredskaber

Varemærker
Fremstillingsvirksomheder fra Sverige
Etableret i 1934
Værktøjsproducenter
Monica Iozzi

Monica Iozzi de Castro (født 2. november 1981 i Ribeirão Preto, Brasilien) er en brasiliansk skuespiller.

References

Eksterne henvisninger 

 
 Official Site

Skuespillere fra Brasilien
Lien (Hanherred)

Lien  er med 6-7 kms længde og op til 66 meter højde, landets største indlandsskrænt, beliggende ca. 2 km nordvest for Tranum i Jammerbugt Kommune, i det tidligere Han Herred. Den tidligere kystskrænt ligger ca. 3,5 km inde i landet syd for Jammerbugten. Den  gennemskæres af flere regnvandskløfter, med Fosdalen som den mest markante. Ovenfor skrænten ligger mod sydvest ligger den knap 500 hektar store Fosdal Plantage, og sydøst ligger den 175 hektar store Langdal Plantage. Det store, flade landskab ud mod kysten  kaldes Underlien, og består af marker, græsarealer, enge, moser og klitheder med lave klitter. Lien   ligger i den sydlige  del af Natura 2000-område  nr. 21 Ejstrup Klit, Egvands Bakker og Lien med Underlien. I 2009 blev Lien en del af en større  naturfredning på  i alt 3000 hektar, et areal der ondeholder flere ældre fredninger, hvoraf den ældste, af Fosdalen, er fra 1902.

Eksterne kilder og henvisninger

 Om fredningen på Danmarks Naturfredningsforenings websted
 Fredningskendelse

Fredede arealer i Danmark
Lokaliteter i Jammerbugt Kommune
Willi Heidel

Wilhelm "Willi" Heidel (28. februar 1916 – 20. september 2008) var en rumænsk udendørshåndboldspiller som deltog under Sommer-OL 1936.

Som en Siebenbürgen-sakser blev Heidel født i Hermannstadt (Sibiu), dengang det var en del af Østrig-Ungarn. Han døde i Lohhof, Tyskland.

Han var en del af det rumænske udendørshåndboldhold, som kom på en femteplads i den olympiske turnering. Han spillede i alle tre kampe.

Eksterne henvisninger 
 Johann Steiner, "Geschichten rund um den Handball in Siebenbürgen" (IX), i Siebenbürgische Zeitung, Februar 2002 
 Johann Steiner, "Deutsche Weltmeister unter rumänischer Fahne", i Siebenbürgische Zeitung, Februar 2007 
 Profil på sportsreference.com 

Håndboldspillere fra Rumænien
Deltagere for Rumænien ved sommer-OL 1936
Olympiske håndboldspillere fra Rumænien
Håndboldspillere ved sommer-OL 1936
Hans Hermannstädter

Hans Hermannstädter (6. februar 1918 – 30. december 2006) var en rumænsk udendørshåndboldspiller som deltog under Sommer-OL 1936.

Som en Transylvansk-Sazon blev, Hermannstädter født i Neustadt nær Kronstadt, Burzenland. Han var en del af det rumænske udendørshåndboldhold, som kom på en femteplads i den olympiske turnering. Han spillede i en kamp. Han døde i Augsburg, Tyskland.

Eksterne henvisninger 
 Johann Steiner, "Geschichten rund um den Handball in Siebenbürgen" (XX), in Siebenbürgische Zeitung, Februar 2002 
 Hannes Schuster, "Hans Hermannstädter: Leben im Dienst am Menschen und an der Gemeinschaft", in Siebenbürgische Zeitung, Januar 2007 

Håndboldspillere fra Rumænien
Deltagere for Rumænien ved sommer-OL 1936
Olympiske håndboldspillere fra Rumænien
Håndboldspillere ved sommer-OL 1936
Hans Georg Herzog

Hans Georg Herzog (7. maj 1915 - 28. juli 2014) var en rumænsk udendørshåndboldspiller af tysk oprindelse som deltog under Sommer-OL 1936.

Han var en del af det rumænske udendørshåndboldhold, som kom på en femteplads i den olympiske turnering. Han spillede i en kamp.

Kilder 

Håndboldspillere fra Rumænien
Deltagere for Rumænien ved sommer-OL 1936
Olympiske håndboldspillere fra Rumænien
Håndboldspillere ved sommer-OL 1936
Seaborne Airlines

Seaborne Airlines er et flyselskab fra St. Croix. Selskabet har hovedkontor i Christiansted på Sankt Croix i øgruppen Amerikanske Jomfruøer.

Flyselskabet foretog i december 2013 ruteflyvninger fra lufthavnene på St. Croix og St. Thomas på Amerikanske Jomfruøer til 15 destinationer. Desuden havde Seaborne op til 30 daglige afgange imellem havnen i Christiansted og havnen i Charlotte Amalie med vandflyver. Flyflåden bestod af seks fly af typen DHC-6-300 Twin Otter, samt fire Saab 340.

Historie 
Selskabet blev grundlagt i 1992 og begyndte året efter med at flyve imellem havnen i Christiansted og havnen i Charlotte Amalie med vandflyver. Seaborne skiftede ejere i år 2000.

I 2008 etablerede selskabet for første gang en landbaseret rute, da de åbnede imellem Cyril E. King Airport og Henry E. Rohlsen Airport. Senere blev Luis Muñoz Marín International Airport og Fernando Luis Ribas Dominicci Airport ved San Juan på Puerto Rico tilføjet rutekortet.

Eksterne henvisninger 

 Seaborne Airlines officielle hjemmeside

Referencer 

Flyselskaber fra USA
Etableret i 1992
De amerikanske jomfruøer
Hvidskævinger

Hvidskævinger er en slægt af delfiner. Arterne er kendetegnet ved at være middelstore, havlevende delfiner.

Systematik
Genetiske undersøgelser tyder på, at slægten er polyfyletisk, dvs. en samling af arter, der ikke er nærmere beslægtet. Traditionelt er slægten anbragt i underfamilien Delphininae (egentlige delfiner), men genetiske undersøgelser tyder på at fire af arterne hører hjemme i en anden underfamilie, Lissodelphininae (lissodelfiner).

Arter 
De nuværende seks arter:
 Hvidnæse, Lagenorhynchus albirostris, Nordatlanten
 Hvidskæving, Lagenorhynchus acutus, Nordatlanten
De to ovenstående hører til blandt de egentlige delfiner, men nærmere slægtskabsforhold er uklare.
 Stillehavshvidskæving, Lagenorhynchus obliquidens, Nordlige Stillehav
 Mørk hvidskæving, Lagenorhynchus obscurus, sydlige halvkugle
De to ovenstående er søsterarter. De er foreslået flyttet til en ny slægt, Sagmatias, i underfamilien Lissodelphininae.
 Sydlig hvidskæving, Lagenorhynchus australis, sydlige Sydamerika
 Korshvidskæving, Lagenorhynchus cruciger, Sydhavet
De to ovenstående er søsterarter. De er nært beslægtet med arterne i Cephalorhynchus og det er foreslået at flytte dem til denne slægt (i underfamilien Lissodelphininae).

Referencer
Natura 2000-område nr. 9 Strandenge på Læsø og havet syd herfor

Natura 2000-område nr. 9 Strandenge på Læsø og havet syd herfor er en naturplan under det fælleseuropæiske Natura 2000-projekt. Planområdet Læsø og havet syd herfor ligger i Læsø Kommune, og har et samlet areal på 102.714 ha, hvoraf 98.958 ha af hav; På land er 3.130 ha af arealet
omfattet af naturbeskyttelseslovens § 3. Det er udpeget både som fuglebeskyttelsesområde, Ramsarområde og EU-habitatområde. Flere dele af området er fredet, i alt 7 fredninger med et samlet areal på 3.723 ha, hvoraf det største areal Rønnerne på 1.750 ha blev fredet i 1980 .

Den sydlige del af Læsø er et eksempel på landhævningsstrandenge, der har udviklet sig siden landhævningens start for 7-
8000 år siden, og fortsætter her ca. 5 mm om året. I lang tid var der 4 øer eller holme, men pga. landhævningen er de 3 første Færøn, Langerøn og
Kringelrøn vokset sammen. Hornfiskrøn ligger stadig omgivet af vand mod syd. Disse rønner udgør i dag de vidtstrakte strandenge, men De højere liggende dele af Rønnerne er bevokset med hede.
Rønnerne, der udgør hovedparten af Habitatområde 9. Rønnerne er unikke grundet deres fortsatte udvikling, og er
karakteriseret af en meget artsrig flora.

Planområdets nordøstlige del er karakteriseret ved veludviklede forekomster af klitter, klithede og flere botanisk værdifulde
klitlavninger.

I havområdet er der forekomster af naturtypen boblerev der er af international betydning, men deres
udbredelse kendes ikke. Boblerev, er et ansvarsområde
,
da den danske forekomst udgør mere end 20 % af det samlede
areal på biogeografisk niveau.

Natura 2000-området grænser op til T-ruten, der er
en international skibsrute til og fra Østersøen med intensiv skibstrafik.
Havnaturtyper og de store fugleforekomster er sårbare overfor forurening
med olie fra udslip og grundstødte skibe.

Fuglebeskyttelsesområde 
Udpegningen som fuglebeskyttelsesområde er begrundet med yngleforekomster (Y) og træk (T) af Mørkbuget knortegås (T),
Edderfugl (T),
Sortand (T),
Fløjlsand (T),
Trane (Y),
Klyde (Y/T),
Lille kobbersneppe (T)
Tinksmed (Y)
Almindelig ryle (Y/T)
Havterne (Y),
Dværgterne (Y),
Splitterne (Y),
og mosehornugle (Y)
Det er et vigtigt overvintringsområde for havdykænder.

Natura 2000-planen er koordineret med vandplanlægningen i 1.1 Nordlige Kattegat, Skagerrak.

Referencer

Eksterne henvisninger 
 Kort over området
 Naturplanen 2016-2021
 Basisanalyse 2016-2021

Natura 2000-planer
Læsøs geografi
EU-habitatområder i Danmark
Ramsarområder i Danmark
Fuglebeskyttelsesområder i Danmark
Den Opgående Sols Orden

Den Opgående Sols Orden (, kyokujitsu shō) er en japansk orden. Den blev indstiftet 10. april 1875 af Mutsuhito, Meiji-kejseren, som den første orden i Japan. Den kan tildeles japanere, såvel som udenlandske statsborgere, og for både civile og militære fortjenester. Fra 2002 kan ordenen også tildeles kvinder. Ordenen er opkaldt efter solopgangen, motivet i Japans flag, og henviser til ophavsmyten hvor det japanske folk siges at stamme fra solgudinden Amaterasu. Den Opgående Sols Orden rangerer efter Krysantemumordenen og er jævnbyrdig med Den hellige skats orden.

Inddeling 
Ved stiftelsen i 1875 bestod Den Opgående Sols Orden af otte grader. Sammen med andre ordener blev den reformeret i 2002 og fik da seks grader. Betegnelserne for ordensgraderne er for en stor del særjapanske:
 Storbånd
 Guld- og sølvstjerne
 Gyldne stråler med bånd om halsen
 Gyldne stråler med roset
 Guld- og sølvstråler
 Sølvstråler

Insignier 

Ordenstegnet for Den Opgående Sols Orden består af en midtmedaljon med en rød glascabochon omgivet af en guldkant. Denne er indsat i en stjerne med 32 hvidemaljerede stråler af guld eller sølv. Ordenstegnet er ophængt i båndet i et led dannet af et paulowniablad i grøn emalje med blomster i violet. Antallet af blomster varierer. For de fire højeste klasser er der 15 blomster (arrangeret fire over syv over fire), mens de to laveste grader har 11 blomster (arrangeret tre over fem over tre). Paulownia-blomsten er et kejserligt emblem.

Ordensstjernen har ordenstegnet sat på en ekstra sol med grupper af ni stråler.

Ordensbåndet er hvidt med røde kanter, de japanske flagfarver.

Tildeling 
Den Opgående Sols Orden tildeles hovedsageligt medlemmer af Japans nationalforsamling og vigtige personer i erhvervslivet. Fra 2002 kan den også tildeles kvinder. Ordenerne tildeles ordinært to gange om året, 29. april og 3. november. Ekstraordinære tildelinger kan ske udenom dette, for eksempel til udlændinge i forbindelse med statsbesøg. Der er ingen talmæssige begrænsninger på tildeling af Den opstigende sols orden.

Litteratur 
 Nyle Monday: "Japan" i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage, 2006, s. 1257–1260. 
 James W. Peterson: Orders and Medals of Japan and Associated States. San Ramon: Orders and Medals Society of America, 2000, s. 22–27.

Eksterne henvisninger 
 "Orders of the Rising Sun" , Cabinet Office, Government of Japan.
 The honors system , Cabinet Office, Government of Japan.

Ordener, dekorationer og medaljer fra Japan
Etableret i 1875
Spejdermetoden

Spejdermetoden er spejderarbejde efter disse principper :

 Spejderloven
 Sammenhængende fremadskridende program – med gradvis større udfordringer
 Learning by doing – at lære ved at gøre tingene i praksis
 Patruljesystemet – hvor børn leder børn i små grupper

I KFUM-spejderne arbejder man ud fra følgende otte principper i Spejdermetoden:

 Learning by doing
 Patruljesystemet
 Mødet mellem børn og voksne
 Det fremadskridende program
 Livet i naturen
 Fantasirammer
 Leg for livet
 Spejderlov og Spejderløfte

I Det Danske Spejderkorps arbejder man ud fra følgende otte principper i Spejdermetoden:
 Oplevelser
 Learning by doing
 Patruljeliv
 Friluftsliv
 Værdier
 Medbestemmelse og ansvarlighed
 Aktiviteter og færdigheder
 Samfundsliv

Kilder 
 KFUM-Spejdernes hjemmeside 
 DDS-spejdernes hjemmeside

Metoden
Toumani Diabaté

Toumani Diabaté (født 10. august 1965) er en internationalt anerkendt musiker fra Mali. 

Han er ud af en gammel slægt af traditionelle vestafrikanske musikere og historiefortællere – grioter. Han spiller på et traditionelt afrikansk stregeinstrument – en kora.
Toumani Diabaté har optrådt i Danmark på Roskildefestivalen.

Musikere fra Mali
Cruz Bay

Cruz Bay er den største og hovedbyen på Sankt Jan (Saint John) i øgruppen U.S. Virgin Islands, de forhenværende Dansk-Vestindiske Øer. Byen har et befolkningstal på cirka 3.000 (2010).

Byen er placeret på Saint Johns yderste vestkyst, og er øens kommercielle og transport knudepunkt. Den primære adgang til St. John sker igennem Cruz Bay Havn, hvor der er meget passager- og fragtsejllads til naboøen Sankt Thomas. Fra Cruz Bay sejles der også jævnligt til Tortola, Virgin Gorda, og Jost Van Dyke på de Britiske Jomfruøer.

Ekstern henvisning 

 Cruz Bay på Den Store Danske

De amerikanske jomfruøer
Byer i amerikanske distrikter, territorier og protektorater
Dansk Vestindien